Republika Hrvatska

Županija osječko-baranjska

Osnovna škola Retfala

Osijek, Kapelska 51a

Tel./fax: 031/ 378-011, 378-012

E-mail: ured@os-retfala-os.skole.hr

KLASA:007-02/23-01/24

UR BROJ:2158-124-23-07/09

Osijek, 6. listopada 2023.

**ZAPISNIK**

**s 4. sjednice Školskog odbora Osnovne škole Retfala, Osijek**

**održane 6. listopada 2023., s početkom u 18.15 sati u prostorijama Škole, Kapelska 51a**

Sjednici su nazočni: Vjenceslav Arambašić, Maja Damjanović, Davor Getto, Tatjana Mioković, Marinko Plazibat, Tomislav Pleša – članovi

Igor Kopić – ravnatelj Škole

Sjednici nije nazočan Danijel Ilić – opravdao je izostanak.

Predsjednica Školskog odbora Tatjana Mioković utvrdila je da je sjednici prisutna većina članova Školskog odbora i predložila sljedeći

**Dnevni red:**

1. Usvajanje zapisnika s 3. sjednice Školskog odbora održane dana 11.09.2023. godine.
2. Davanje prethodne suglasnosti ravnatelju za sklapanje ugovora o radu s učiteljem/icom

razredne nastave za rad u produženom boravku, određeno, puno, radno vrijeme- zamjena

probni rad 30 dana, po natječaju objavljenom 11. 09. 2023.

1. Odluka o donošenju Kurikuluma Osnovne škole Retfala za 2023./2024. školsku godinu
2. Odluka o donošenju Godišnjeg plana i programa rada Osnovne škole Retfala za

2023./2024. školsku godinu

1. Odluka o izmjenama i dopunama Pravilnika o radu školske knjižnice
2. Različito

Ravnatelj Igor Kopić predložio je dopunu Dnevnoga reda. Pod točkom 3. u Dnevni red uvrstiti Odluku o usvajanju Izvješća o realizaciji Godišnjeg plana i programa u 2022./23. godini.

Dopunjeni dnevni red je jednoglasno prihvaćen i glasi:

**Dnevni red:**

1. Usvajanje zapisnika s 3. sjednice Školskog odbora održane dana 11.09.2023. godine.
2. Davanje prethodne suglasnosti ravnatelju za sklapanje ugovora o radu s učiteljem/icom

razredne nastave za rad u produženom boravku, određeno, puno, radno vrijeme- zamjena

probni rad 30 dana, po natječaju objavljenom 11. 09. 2023.

1. Odluka o usvajanju Izvješća o realizaciji Godišnjeg plana i programa u 2022./23. godini
2. Odluka o donošenju Kurikuluma Osnovne škole Retfala za 2023./2024. školsku godinu
3. Odluka o donošenju Godišnjeg plana i programa rada Osnovne škole Retfala za

2023./2024. školsku godinu

1. Odluka o izmjenama i dopunama Pravilnika o radu školske knjižnice
2. Različito

 Zapisničarka je Maja Damjanović.

**Ad 1)**

Zapisnik s prethodne sjednice je jednoglasno prihvaćen.

**Ad 2)**

Igor Kopić, ravnatelj Osnovne škole Retfala, izvijestio je Školski odbor o provedbi Natječaja za radno mjesto učitelja/ice razredne nastave za rad u produženom boravku, određeno, puno radno vrijeme - zamjena za Teu Cikač, probni rad 30 dana (natječaj objavljen 11. 09. 2023.).

Po provedenom postupku Povjerenstvo je ravnatelju dostavilo Izvješće na temelju kojega je ravnatelj škole zatražio prethodnu suglasnost Školskog odbora za sklapanje ugovora s Ivom Mihaljević.

Na prijedlog ravnatelja, nazočni članovi Školskog odbora jednoglasno su donijeli sljedeću

 Odluku

Daje se prethodna suglasnost ravnatelju Škole za sklapanje ugovora o radu za radno mjesto učitelja/ice razredne nastave za rad u produženom boravku, određeno, puno radno vrijeme, probni rad 30 dana, s Ivom Mihaljević.

**Ad 3)**

Igor Kopić, ravnatelj Osnovne škole Retfala, podnio je Izvješće o realizaciji Godišnjeg plana i programa rada Škole u 2022./23. školskoj godini. Članovi Školskog odbora upoznati su sa sadržajem Izvješća te ga je ravnatelj predložio za usvajanje.

Na prijedlog ravnatelja, nazočni članovi Školskog odbora jednoglasno su donijeli sljedeću

 Odluku

Usvaja se Izvješće o realizaciji Godišnjeg plana i programa rada Škole u 2022./23. školskoj godini.

**Ad 4)**

Igor Kopić, ravnatelj Osnovne škole Retfala, predstavio je Školskom odboru Kurikulum Osnovne škole Retfala za 2023./24. školsku godinu.

Na zahtjev gospodina Arambašića, dodatno je razjašnjeno što je Školski kurikulum, a što Nacionalni okvirni kurikulum.

Gospodin Getto napušta sjednicu Školskog odbora zbog službenih obveza. Rad sjednice Školskog odbora nastavlja se s jednim članom manje, nakon što je predsjednica Školskog odbora utvrdila kako je 5 preostalih nazočnih članova Školskog odbora dovoljno za valjano odlučivanje.

Članovi Školskog odbora upoznati su sa sadržajem Kurikuluma te ga je ravnatelj predložio za usvajanje.

Na prijedlog ravnatelja, nazočni članovi Školskog odbora jednoglasno su donijeli sljedeću

 Odluku

Donosi se Kurikulum Osnovne škole Retfala za 2023./24. školsku godinu.

**Ad 5)**

Ravnatelj Osnovne škole Retfala, Igor Kopić, predstavio je Godišnji plan i program rada Škole za 2023./24. školsku godinu.

Članovi Školskog odbora upoznati su sa sadržajem istoga te ga je ravnatelj predložio za usvajanje.

Na prijedlog ravnatelja, nazočni članovi Školskog odbora jednoglasno su donijeli sljedeću

 Odluku

Donosi se Godišnji plan i program rada Škole za 2023./24. školsku godinu.

**Ad 6)**

Ravnatelj Igor Kopić predstavio je izmjene i dopune u Pravilniku o radu školske knjižnice.

Članovi Školskog odbora upoznati su sa sadržajem istoga te ih je ravnatelj predložio za usvajanje.

Na prijedlog ravnatelja, nazočni članovi Školskog odbora jednoglasno su donijeli sljedeću

 Odluku

Usvajaju se izmjene i dopune u Pravilniku o radu školske knjižnice.

**Ad 7)**

Ravnatelj Igor Kopić je izvjestio članove Školskog odbora o nalazu prosvjetne inspekcije, koja je posjetila Školu, vezano za slučaj pritužbe gospođe Romstein na zaključnu ocjenu vladanja za njezinog sina, učenika 4.b razreda školske godine 2022./2023. Pročitao je i Izvješće Agencije za odgoj i obrazovanje, koja je obavila savjetodavni posjet Školi.

Izvijestio je članove Školskog odbora kako je osnovana radna skupina koja je doradila Kriterije vladanja i koji su predstavljeni na Vijeću roditelja i Vijeću učenika. Isti će biti javno objavljeni na mrežnoj stranici Škole.

Gospodin Arambašić postavio je nekoliko pitanja u ime Vijeća roditelja:

* Istaknuo je potrebu ugrađivanja klima uređaja u informatičkoj učionici te u tri preostale učionice koje nemaju klima uređaje u prizemlju Škole.
* Izrazio je potrebu za organizacijom Produženog boravka u dane kada je skraćeno radno vrijeme Škole na način da su djeca-korisnici zbrinuti sve vrijeme. Ravnatelj Kopić objasnio je kako je radno vrijeme Produženog boravka regulirano zakonom i ne može se raditi preko norme radnoga vremena.
* Roditelji se žale kako učenici ne šalju jedni drugima što se radilo na nastavi i što je za domaću zadaću (u situacijama kada netko izostane s nastave i postavi pitanje drugim učenicima). Traže pomoć i rješenje toga problema od strane Škole. Ravnatelj odgovara kako je to pitanje koje se rješava na satu razrednika. Učenici su dužni pobrinuti se za sebe i sami pribaviti tražene podatke.
* Osvrnuo se i na situacije u kojima roditeljima nije jasna formulacija rečenice koju predmetni učitelj unosi kao bilješku učeniku u eDnevnik. Ravnatelj naglašava kako postoje predmetne informacije na koje su roditelji slobodni doći porazgovarati s predmetnim učiteljem i razjasniti nejasnoće. Razrednik je također na raspolaganju roditeljima. U komunikaciji je važno poštovati hijerarhiju Škole te do rješenja nejasnoća doći razgovorom.

Sjednica je završila 6. listopada 2023. u 20.10 sati.

Zapisničarka: Predsjednica Školskog odbora:

Maja Damjanović Tatjana Mioković, prof.